**ΒΙΟΓΡΑΦΙΚΟ Π.ΧΑΡΑΛΑΜΠΟΥ ΠΑΠΑΔΟΠΟΥΛΟΥ (Π.ΛΙΒΥΟΣ)**

Ο πρωτοπρεσβύτερος Χαράλαμπος Παπαδόπουλος γεννήθηκε το 1975 στο Ηράκλειο Κρήτης. Φοίτησε στην Εκκλησιαστική Σχολή Τήνου, στην Ανωτάτη Εκκλησιαστική Ακαδημία Κρήτης και μετέπειτα στη Θεολογική Σχολή Θεσσαλονίκης.

Έχει συγγράψει τα βιβλία:

**1. Ο Κινέζος ο Θεός κι η μοναξιά** (Συλλογή Διηγημάτων), εκδόσεις «Αρμός».

**2. Όλα είναι δρόμος**, εκδόσεις «Αρμός».

**3. Κάθε τέλος μια αρχή**, εκδόσεις «Αρμός».

**4. Η ενοχή της Χαράς,** εκδόσεις «Αρμός».

**5. Ένας Θεός που έπαιζε κρυφτό,** εκδόσεις «Αρμός»

**6. Ζωή δίχως συνταγές,** εκδόσεις «Αρμός»

**7. Εμπιστοσύνη,** εκδόσεις «Αρμός»

**8. Θαύματα φτιαγμένα από τραύματα,** εκδόσεις «Αρμός»

**9. Ζήσε,** εκδόσεις «Ψυχογιός»

Συμμετείχε με κείμενα του στους συλλογικούς τόμους:

1. **Τα λόγια σου σαν μέλι**, Εκδόσεις «Εν Πλώ»
2. **Ο πειρασμός του λαϊκισμού και οι περιπέτειες του λόγου**, Εκδόσεις «Αρμός»
3. **Μιλώντας με τα παιδιά μας για όλα,** Εκδόσεις «Αρχονταρίκι»
4. **Ναρκισσισμός και Αυτοθεματοποίηση, στα μέσα κοινωνικής δικτύωσης,** εκδόσεις «Ακαδημίας Θεολογικών Σπουδών Βόλου».
5. **Να ονειρεύομαι να ζω.** Εκδόσεις «Εν Πλώ»

Επίσης βιβλία, κείμενα και ομιλίες του, έχουν μεταφραστεί στα **Ρουμανικά, Βουλγαρικά** και **Ρωσικά.**

Ο π.Χαράλαμπος είναι πολύ γνωστός στον ευρύτερο Ελλαδικό χώρο, αφού έχει προσκαλεστεί σε δεκάδες συγκεντρώσεις και το ακροατήριο σε αυτές είναι πολυπληθές, με εκατοντάδες παρευρισκομένους. Διατηρεί σελίδα στο facebook και blog με την ονομασία π.Λίβυος, που είναι από τα πιο μεγάλα σε επισκεψιμότητα (πέραν των 100,000 ακόλουθων).

Σήμερα ζει στη νότια Κρήτη, στο χωριό Πύργος Μονοφατσίου του νομού Ηρακλείου, και είναι εφημέριος στην Ενορία Αγ. Ειρήνης Πύργου της Ιεράς Μητρόπολης Γορτύνης και Αρκαδίας. Είναι έγγαμος και έχει τρία παιδιά.